ਐਤਵਾਰ ਨੂੰ ਮੁੰਬਈ ਦੇ ਬਾਂਦਰਾ ਇਲਾਕੇ 'ਚ ਇੱਕ ਫਲੈਟ ਵਿੱਚ ਮਿਲੀ ਉਨ੍ਹਾਂ ਦੀ ਫਾਹਾ ਲੱਗੀ ਲਾਸ਼ ਨੇ ਸਾਰਿਆਂ ਨੂੰ ਹੈਰਾਨ ਕਰ ਦਿੱਤਾ। 

ਸੁਸ਼ਾਂਤ ਦੀ ਮੌਤ ਤੋਂ ਬਾਅਦ ਬਾਲੀਵੁੱਡ ਸਮੇਤ ਕਈ ਸਿਆਸਤਦਾਨਾਂ ਨੇ ਵੀ ਸੋਸ਼ਲ ਮੀਡੀਆ ਦੇ ਜ਼ਰੀਏ ਦੁੱਖ ਪ੍ਰਗਟ ਕੀਤਾ। 

ਇਹ ਵੀ ਪੜ੍ਹੋ:-

ਜਿੱਥੇ ਕਈਆਂ ਨੇ ਸਦਮਾ ਜਤਾਇਆ, ਉੱਥੇ ਹੀ ਕੁਝ ਲੋਕਾਂ ਨੇ ਔਖੇ ਘੜੀ ਵੇਲੇ ਉਨ੍ਹਾਂ ਦੇ ਨਾਲ ਨਾ ਹੋਣ 'ਤੇ ਮਾਫ਼ੀ ਮੰਗੀ। 

ਕਿਹਾ ਜਾ ਰਿਹਾ ਹੈ ਕੀ ਸੁਸ਼ਾਂਤ ਮਾਨਸਿਕ ਤਣਾਅ ਤੋਂ ਗੁਜ਼ਰ ਰਹੇ ਸੀ।

ਸੁਸ਼ਾਂਤ ਨੇ ਬਾਲੀਵੁੱਡ ਵਿੱਚ ਆਪਣੀ ਥਾਂ ਬਿਨਾਂ ਕਿਸੇ ਦੀ ਮਦਦ ਤੋਂ ਬਣਾਈ ਸੀ। ਉਨ੍ਹਾਂ ਦੀ ਮੌਤ ਦੇ ਨਾਲ ਇੱਕ ਵਾਰ ਫਿਰ ਤੋਂ ਬਾਲੀਵੁੱਡ ਵਿੱਚ ਭਾਈ-ਭਤੀਜਾਵਾਦ ਦਾ ਮੁੱਦਾ ਸਰਗਰਮ ਹੋ ਗਿਆ ਹੈ।

ਧੋਨੀ ਦੇ ਕਿਹੜੇ ਸ਼ੌਟ ਕਰਕੇ ਸੁਸ਼ਾਂਤ ਨੂੰ ਹੋਇਆ ਫਰੈਕਚਰ

ਕਈਆਂ ਨੇ ਬਾਲੀਵੁੱਡ ਨਾਲ ਪਹਿਲਾਂ ਤੋਂ ਕੋਈ ਸਬੰਧ ਨਾ ਹੋਣ ਵਾਲੇ ਲੋਕਾਂ ਦੀ ਕਾਮਯਾਬੀ ਬਾਰੇ ਲਿਖਿਆ ਕਿ ਕਿਵੇਂ ਇਨ੍ਹਾਂ ਨੂੰ ਆਪਣੇ-ਆਪ ਨੂੰ ਵਾਰ-ਵਾਰ ਸਾਬਤ ਕਰਨ ਦੀ ਜ਼ਰੂਰਤ ਪੈਂਦੀ ਹੈ। ਜਦਕਿ ਇਸ ਇੰਜਸਟਰੀ ਨਾਲ ਪਹਿਲਾਂ ਤੋਂ ਜੁੜੇ ਲੋਕਾਂ ਦੇ ਸਬੰਧੀਆਂ ਲਈ ਰਸਤਾ ਇੰਨਾ ਔਕੜਾਂ ਭਰਿਆ ਨਹੀਂ ਹੁੰਦਾ।

ਕੌਣ ਕੀ ਕਹਿ ਰਿਹਾ

ਫਿਲਮ ਨਿਰਦੇਸ਼ਕ ਹੰਸਲ ਮਹਿਤਾ ਨੇ ਟਵੀਟ ਜ਼ਰੀਏ ਅਜਿਹੇ ਬਾਲੀਵੁੱਡ ਤੋਂ ਬਾਹਰੋਂ ਆਏ ਜਵਾਨ ਲੋਕਾਂ ਨੂੰ ਬਾਲੀਵੁੱਡ ਵਿੱਚ ਪਹਿਲਾਂ ਤੋਂ ਹੀ 'ਮੌਜੂਦ ਅਮਲੇ' ਤੋਂ ਬੱਚਣ ਦੀ ਚੇਤਾਵਨੀ ਦਿੱਤੀ ਹੈ। 

ਉਨ੍ਹਾਂ ਲਿਖਿਆ ਹੈ ਕਿ ਇਹ ਲੋਕ ਨਵੇਂ ਆਏ ਨੌਜਵਾਨਾਂ ਨੂੰ ਲੋੜ ਪੈਣ 'ਤੇ ਹੀ ਚੰਗਾ ਮਹਿਸੂਸ ਕਰਵਾਉਂਦੇ ਹਨ।

"ਜਿਵੇਂ ਹੀ ਤੁਸੀਂ ਕੋਈ ਗਲਤੀ ਕਰਦੇ ਹੋ, ਇਹ ਲੋਕ ਤੁਹਾਨੂੰ ਛੱਡ ਦੇਣਗੇ ਤੇ ਤੁਹਾਡਾ ਮਜ਼ਾਕ ਉਡਾਉਣਗੇ। ਇਸ ਚੁੰਗਲ ਵਿੱਚ ਨਾ ਫਸਣਾ।"

ਬਾਲੀਵੁੱਡ ਬਾਰੇ ਅਦਾਕਾਰ ਤੋਂ ਪ੍ਰੋਡਿਊਸਰ ਬਣੇ ਨਿਖਿਲ ਦਿਵੇਦੀ ਟਵਿੱਟਰ 'ਤੇ ਲਿਖਦੇ ਹਨ, "ਕਦੇ-ਕਦੇ ਮੈਨੂੰ ਆਪਣੀ ਇੰਡਸਟਰੀ ਦੀ ਪਖੰਡਬਾਜ਼ੀ ਪਰੇਸ਼ਾਨ ਕਰਦੀ ਹੈ। ਕਈ ਵੱਡੇ ਲੋਕ ਕਹਿ ਰਹੇ ਹਨ ਕਿ ਉਨ੍ਹਾਂ ਨੂੰ ਸੁਸ਼ਾਂਤ ਨਾਲ ਸੰਪਰਕ ਵਿੱਚ ਰਹਿਣਾ ਚਾਹੀਦਾ ਸੀ। ਪਰ ਤੁਸੀਂ ਅਜਿਹਾ ਨਹੀਂ ਕੀਤਾ... ਜਿਸ ਕਰਕੇ ਉਸ ਦਾ ਕਰਿਅਰ ਬਰਬਾਦ ਹੋ ਰਿਹਾ ਸੀ।"

ਫ਼ਿਲਮ ਨਿਰਦੇਸ਼ਕ ਸ਼ੇਖਰ ਕਪੂਰ ਸੁਸ਼ਾਂਤ ਨਾਲ ਇੱਕ ਨਵੀਂ ਫ਼ਿਲਮ 'ਪਾਣੀ' ਬਣਾਉਣ ਦਾ ਸੋਚ ਰਹੇ ਸਨ। ਉਨ੍ਹਾਂ ਕਿਹਾ ਕਿ ਸੁਸ਼ਾਂਤ ਨੂੰ ਕਈ ਲੋਕਾਂ ਨੇ ਬੁਰਾ ਮਹਿਸੂਸ ਕਰਵਾਇਆ। 

ਉਨ੍ਹਾਂ ਟਵੀਟ ਕੀਤਾ, "ਮੈਂ ਜਾਣਦਾ ਹਾਂ ਕਿ ਤੂੰ ਕਿਸ ਕਿਸ ਦਰਦ ਤੋਂ ਗੁਜ਼ਰ ਰਿਹਾ ਸੀ। ਮੈਂ ਅਜਿਹੇ ਕਈ ਲੋਕਾਂ ਨੂੰ ਜਾਣਦਾ ਹੈ ਜਿਨ੍ਹਾਂ ਨੇ ਤੈਨੂੰ ਬੁਰਾ ਮਹਿਸੂਸ ਕਰਵਾਇਆ ਤੇ ਤੂੰ ਮੇਰੇ ਸਾਹਮਣੇ ਰੋਂਦਾ ਸੀ। ਮੈਨੂੰ ਤੇਰੇ ਨਾਲ ਪਿਛਲੇ 6 ਮਹੀਨਿਆਂ ਵਿੱਚ ਹੋਣਾ ਚਾਹੀਦਾ ਸੀ। ਇਹ ਸਭ ਤੇਰੇ ਨਾਲ ਉਨ੍ਹਾਂ ਦੇ ਕਰਮਾਂ ਕਰਕੇ ਹੋਇਆ ਹੈ।"

ਫ਼ਿਲਮ ਨਿਰਦੇਸ਼ਕ ਅਨੁਭਵ ਸਿਨਹਾ ਨੇ ਵੀ ਬਾਲੀਵੁੱਡ ਬਾਰੇ ਟਵੀਟ ਕਰਦਿਆਂ ਲਿਖਿਆ ਹੈ ਕਿ ਬਾਲੀਵੁੱਡ ਦੇ 'ਪਰਿਵੇਲੇਜ ਕਲੱਬ' ਨੂੰ ਬੈਠ ਕੇ ਚੰਗੀ ਤਰ੍ਹਾਂ ਸੋਚਣਾ ਚਾਹੀਦਾ ਹੈ।"

ਪਰ ਇਸ ਦੇ ਨਾਲ ਹੀ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਸੁਸ਼ਾਂਤ ਸਿੰਘ ਰਾਜਪੂਤ : ਪੇਸ਼ੇਵਰ ਦੁਸ਼ਮਣੀ ਕਾਰਨ ਉਸਦੇ ਡਿਪਰੈਸ਼ਨ ਚ ਹੋਣ ਦੀਆਂ ਰਿਪੋਰਟਾਂ ਵੀ ਸਨ - ਦੇਸ਼ਮੁਖ